**Ministru kabineta noteikumu projekta „** **Noteikumi par valsts fondētās pensijas kapitāla izmantošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Noteikumi par valsts fondētās pensijas kapitāla izmantošanu” (turpmāk – noteikumu projekts) mērķis ir noteikt valsts fondētās pensijas kapitāla izmantošanas kārtību gadījumos, kad fondētās pensiju shēmas dalībnieks miris līdz vecuma pensijas piešķiršanai. Noteikumu projekts nosaka kārtību:1) kādā fondēto pensiju shēmas dalībnieks izdara izvēli par viņa fondētās pensijas kapitāla izmantošanu un norāda personu, kuras fondētās pensijas kapitālam šo kapitālu pievieno;2) kādā Valsts sociālās apdrošināšanas aģentūra (turpmāk – VSAA) un zvērināti notāri apmainās ar ziņām mantojuma lietā par to mirušo fondēto pensiju shēmas dalībnieku, kurš izdarījis izvēli par fondētās pensijas kapitāla mantošanu saskaņā ar Civillikumu;3) kādā zvērināti notāri nosūta VSAA mantojuma apliecības un mantinieka iesnieguma informāciju; 4) kādā VSAA administrē mirušā fondēto pensiju shēmas dalībnieka fondētās pensijas kapitāla pievienošanu viņa norādītās personas fondētās pensijas kapitālam un izmaksu mantiniekiem.Noteikumi stājas spēkā vienlaikus ar attiecīgiem grozījumiem Valsts fondēto pensiju likumā - 2020. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz 2018. gada 11. oktobra likuma „Grozījumi Valsts fondēto pensiju likumā” 3. un 6. pantu, kas paredz no 2020. gada 1. janvāra:1. papildināt Valsts fondēto pensiju likumu ar 3.¹ pantu, kura ceturtā daļa nosaka, ka Ministru kabinets nosaka kārtību, kādā fondēto pensiju shēmas dalībnieks izdara izvēli attiecībā uz fondētās pensijas kapitāla izmantošanu un norāda personu, kuras fondētās pensijas kapitālam pievienojams dalībnieka pensijas kapitāls viņa nāves gadījumā pirms vecuma pensijas pieprasīšanas;
2. atbilstoši Valsts fondēto pensiju likuma 8. pantam noteikt deleģējumu Ministru kabinetam noteikt kārtību, kādā Aģentūra apmainās ar zvērinātu notāru ar ziņām mantojuma lietā par to mirušo fondēto pensiju shēmas dalībnieku, kurš izdarījis izvēli par fondētās pensijas kapitāla mantošanu saskaņā ar Civillikumu, kārtību, kādā zvērināts notārs nosūta Aģentūrai attiecīgo mantojuma apliecību un mantinieka iesniegumu, kā arī kārtību, kādā Aģentūra administrē mirušā fondēto pensiju shēmas dalībnieka fondētās pensijas kapitāla pievienošanu viņa norādītās personas fondētās pensijas kapitālam un izmaksu mantiniekiem
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts fondēto pensiju likumam un likumam “Par valsts pensijām”, pieprasot vecuma pensiju, persona var izvēlēties fondētās pensijas kapitālu pievienot pirmā pensiju līmeņa uzkrātajam kapitālam un ņemt vērā vecuma pensijas aprēķinā vai iegādāties dzīvības apdrošināšanas (mūža pensijas) polisi. No 2020.gada 1.janvāra šāda izvēle būs obligāta.Papildus no 2020. gada 1. janvāra valsts fondēto pensiju shēmas (turpmāk – fondēto pensiju shēma) dalībniekam būs tiesības izvēlēties, kam novirzīt fondētās pensijas kapitālu, ja viņš nomirs līdz vecuma pensijas piešķiršanai, t.i.:1) ieskaitīt valsts pensiju speciālajā budžetā (solidaritātei);2) pievienot citas personas fondētās pensijas kapitālam;3) atstāt mantošanai Civillikumā noteiktajā kārtībā.Ja fondēto pensiju shēmas dalībnieks nebūs izdarījis izvēli, fondētās pensijas kapitālu ieskaitīs valsts pensiju speciālajā budžetā. Mantošana attieksies uz tām personām, kuras mirušas pēc 2020. gada 1. janvāra un kurām nav piešķirta vecuma pensija. Mantot varēs arī 80 % no fondētās pensijas kapitāla, kas uzkrāts līdz 2019. gada 31. decembrim, ja fondētās pensiju shēmas dalībnieks mirs pēc 2020. gada 1. janvāra. 20 % fondētās pensijas kapitāla tiks ieskaitīts valsts pensiju speciālajā budžetā. Mantot nevarēs fondētās pensijas kapitālu, kas ir mazāks par 35 % no valsts sociālā nodrošinājuma pabalsta.Pirms mantošanas no fondētās pensijas kapitāla tiks segtas mirušās personas un mantinieku saistības pret sociālās apdrošināšanas speciālo budžetu un pamatbudžetu, t.i., VSAA administrēto pakalpojumu pārmaksas.Tādējādi no 2020. gada 1. janvāra katrs fondēto pensiju shēmas dalībnieks varēs izvēlēties, ko darīt ar viņa fondētās pensijas kapitālu gadījumā, ja viņš nomirst līdz vecuma pensijas piešķiršanai. Līdz 2019. gada 31. decembrim atbilstoši likumā noteiktajam viss fondētās pensijas shēmas dalībnieka uzkrātais fondētās pensijas kapitāls viņa nāves gadījumā tiek ieskaitīts valsts pensiju speciālajā budžetā. No 2020. gada 1. janvāra būs divas papildus iespējas: fondētās pensijas kapitālu pievienot norādītās personas fondētās pensijas kapitālam vai mantot Civillikumā noteiktajā kārtībā. Ja mirušā fondētās pensijas shēmas dalībnieka nāves dienā viņa izvēlētā persona nav fondētās pensiju shēmas dalībnieks, t.sk., gadījumos, kad izvēlētajai personai jau ir piešķirta vecuma pensija (fondētās pensijas shēmas dalībnieka konts tiek slēgts piecu darbdienu laikā pēc shēmas dalībnieka iesnieguma saņemšanas par uzkrātā fondētās pensijas kapitāla izmantošanu vecuma pensijas aprēķināšanai vai lai iegādātos dzīvības apdrošināšanas (mūža pensijas) polisi), fondētās pensijas kapitāls tiek mantots Civillikumā noteiktajā kārtībā. Lai regulētu iepriekš minētos jautājumus, izstrādāts noteikumu projekts, kas nosaka kārtību:1. kādā fondēto pensiju shēmas dalībnieks izdara izvēli par viņa fondētās pensijas kapitāla izmantošanu un norāda personu, kuras fondētās pensijas kapitālam šo kapitālu pievieno;
2. kādā VSAA un zvērināti notāri apmainās ar ziņām mantojuma lietā par to mirušo fondēto pensiju shēmas dalībnieku, kurš izdarījis izvēli par fondētās pensijas kapitāla mantošanu saskaņā ar Civillikumu;
3. kādā zvērināti notāri nosūta VSAA mantojuma apliecības informāciju un mantinieka iesniegumu;
4. kādā VSAA administrē mirušā fondēto pensiju shēmas dalībnieka fondētās pensijas kapitāla pievienošanu viņa norādītās personas fondētās pensijas kapitālam un izmaksu mantiniekiem.

Atbilstoši noteikumu projektam:1. fondēto pensiju shēmas dalībnieks iesniegumu par fondētās pensijas kapitāla izmantošanu viņa nāves gadījumā var iesniegt VSAA personīgi, nosūtīt VSAA elektroniski (elektronisku dokumentu parakstītu ar drošu elektronisko parakstu) vai iesniegt, izmantojot elektronisko pakalpojumu valsts pārvaldes pakalpojumu portālā [www.latvija.lv](http://www.latvija.lv);
2. VSAA reģistrē fondēto pensiju shēmas dalībnieka izvēli un nodrošina, ka fondēto pensiju shēmas dalībniekam ir pieejama informācija par VSAA reģistrēto savu izdarīto izvēli vai pēdējo izdarīto izvēli, ja fondēto pensiju shēmas dalībnieks izvēli maina;
3. VSAA pēc mirušā fondēto pensiju shēmas dalībnieka konta slēgšanas dienas 10 darba dienu laikā pievieno mirušā fondēto pensiju shēmas dalībnieka fondētās pensijas kapitālu norādītās personas fondētās pensijas kapitālam un nodrošina, ka izvēlētajai personai šī informācija ir pieejama valsts fondēto pensiju shēmas konta izrakstā, kas pieejams kā VSAA nodrošināts e-pakalpojums;
4. informāciju, ko zvērināts notārs sniedz pieprasījumā VSAA;
5. VSAA sniedz notāram atbildi, kurā norāda informāciju vai informē par to, ka nav mantojamā fondētās pensijas kapitāla;
6. piecu darba dienu laikā pēc mantojuma apliecības izsniegšanas zvērināts notārs nosūta VSAA mantojuma apliecībā norādīto informāciju un VSAA adresēta notariāli apliecināta mantinieka iesnieguma informāciju;
7. informācijas apmaiņa starp zvērinātu notāru un VSAA notiek elektroniski tiešsaistes režīmā saskaņā ar VSAA un Latvijas Zvērinātu notāru padomes noslēgtu līgumu par datu apmaiņu;
8. VSAA pēc mantojuma apliecības un mantinieka (pirmā mantinieka, ja manto vairākas personas) iesnieguma informācijas saņemšanas slēdz mirušā dalībnieka fondētās pensijas kontu, un ne vēlāk kā mēneša laikā pārskaita mantojuma atstājēja (mirušā fondēto pensiju shēmas dalībnieka) fondētās pensijas kapitālu (vai kapitāla daļu) uz mantinieka VSAA adresētajā iesniegumā norādīto kredītiestādes kontu vai pievieno mantinieka fondētās pensijas kapitālam;
9. VSAA pārskaitījumus veiks uzkrātā fondētā pensijas kapitāla valūtā, t.i., euro. Līdz ar to mantiniekam jānodrošina, ka viņa kontā var ieskaitīt maksājumu euro valūtā;
10. ņemot vērā Valsts fondēto pensiju likuma 8. panta pirmās daļas 5. punktā noteikto, kā arī to, ka ārpus Eiropas Savienības dalībvalsts vai Eiropas Ekonomikas zonas valsts pārskaitījumi valsts budžetam izmaksā daudz dārgāk (atkarībā no maksājuma pakalpojuma sniedzēja individuālā cenrāža euro pārskaitījuma summas izmaksa var sasniegt pat 75,00 euro par vienu maksājumu) nekā euro pārskaitījumi Eiropas Savienības dalībvalsts vai Eiropas Ekonomikas zonas robežās, tad VSAA, veicot pārskaitījumu ārpus Eiropas Savienības dalībvalsts vai Eiropas Ekonomikas zonas robežām, norāda komisijas maksāšanas veidu, – visas komisijas maksas sedz maksājuma saņēmējs, t.i., mantinieks;
11. Atbilstoši Starptautisko un Latvijas Republikas nacionālo sankciju likuma normām tiks vērtēta mantojuma saņēmēja atbilstība Latvijai saistošajiem sankciju sarakstiem, kā arī pārskaitījums netiks veikts situācijā, ja mantojuma saņēmēja konts būs atvērts kādā no valstīm, ar kurām norēķini netiek veikti to paaugstinātā riska dēļ (augsta riska trešajās valstīs, kurās ir stratēģiskas nepilnības vai citās uzraudzītās jurisdikcijās);
12. ja fondētās pensijas kapitālu manto vairāki mantinieki, noapaļošanas starpība gulstas uz mantinieku, kuram pēdējam tiek pārskaitīta mantotā fondētās pensijas kapitāla daļa (piemēram, fondētās pensijas kapitāls ir 2000 euro, kuru manto trīs mantinieki katrs 1/3 daļu. 2000 euro : 3 = 666,67 euro. Pēdējam mantiniekam izmaksā 666,66 euro, t.i., 2000,00 – 666,67 – 666,67 = 666,66 euro);
13. saskaņā ar Valsts fondēto pensiju likuma 8. panta pirmās daļas 5. punktu VSAA izmaksā mantiniekam viņa daļu no fondētās pensijas kapitāla proporcionāli mantojuma apliecībā norādītajām mantojuma daļām. Ja rodas strīds par mantojuma tiesībām vai mantinieki sadala mantojumu citādi, tas neskar VSAA un notāra pienākumus informācijas apmaiņā un fondētās pensijas kapitāla daļu izmaksā vai ieskaitīšanā;
14. noteikumu spēkā stāšanās laiks ir 2020. gada 1. janvāris.

Noteikumu projekta 3., 13., 14. un 17. punktā paredzētā personas datu apstrāde ir nepieciešama, jo nepastāv cits alternatīvas veids kā sasniegt mērķi – identificēt konkrēto personu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra, Latvijas Zvērinātu notāru padome. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fondēto pensiju shēmas dalībnieki kopā – 1 289 tūkst. (uz 31.12.2018.). Pēc VSAA datiem mirušo valsts fondētās pensiju shēmas dalībnieku skaits 2018. gadā – 5470 personas.Noteikumu projekts attieksies uz līdz vecuma pensijas piešķiršanai mirušo fondēto pensijas shēmas dalībnieku norādītajām personām un mantiniekiem, kuru skaitu nav iespējams noteikt.Zvērinātu notāru darbību noteikumu projekts ietekmēs tiktāl, ciktāl mantojuma lietās būs nepieciešams kārtot ar fondētā pensijas kapitāla mantošanu saistītus jautājumus. Šo ietekmi nav iespējams aprēķināt, jo nav zināms, cik fondēto pensijas shēmas dalībnieku izvēlēsies savu pensijas kapitālu atstāt mantojumā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz noteikt jaunus pienākumus, bet paredz tiesības fondētās pensijas shēmas dalībniekiem izdarīt izvēli par fondētās pensijas kapitāla izmantošanu.Zvērinātiem notāriem būs papildus pienākums noskaidrot mantojuma atstājēja izdarīto izvēli par fondētās pensijas kapitāla izmantošanu un sniegt nepieciešamo informāciju VSAA.VSAA būs papildus pienākums sniegt atbildes uz zvērinātu notāru pieprasījumiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 18 840 724 |  0 | 18 729 124 |  0 | 18 662 924 | 0  |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets, *tai skaitā:* | 18 840 724 | 0 | 18 729 124 | 0 | 18 662 924 | 0 | 0 |
| *04.05.00 “Valsts sociālās apdrošināšanas aģentūras speciālais budžets”*  | *18 840 724* | *0* | *18 729 124* | *0* | *18 662 924* | *0* | *0* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 18 871 278 |  20 025  | 18 759 678 | 0 | 18 693 478 |   |   |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets, tai skaitā: | 18 871 278 |  20 025 | 18 759 678 | 0 | 18 693 478 | 0 | 0 |
| *04.05.00 “Valsts sociālās apdrošināšanas aģentūras speciālais budžets”* | *18 871 278* | *20 025* | *18 759 678* | *0* | *18 693 478* | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -30 554 | - - 20 025 | -30 554 | 0 | -30 554 | *0* | *0* |
| 3.1. valsts pamatbudžets | 0 | 0 |  0 | 0 | 0 | 0 | 0 |
| 3.2. speciālais budžets | -30 554 |  -20 025 | -30 554 | 0 | -30 554 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  20 025\*\* | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* Atbilstoši Labklājības ministrijas (turpmāk – LM) apstiprinātajam maksimāli pieļaujamam valsts sociālās apdrošināšanas speciālā budžeta izdevumu apjomam. |
|
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Amata vietu skaita izmaiņas |  |
| 8. Cita informācija | Papildus nepieciešami   20 025 euro (ieskaitot PVN) IT sistēmu pielāgošanai, lai nodrošinātu ar mantojuma lietām saistīto informācijas apriti starp Valsts sociālās apdrošināšanas aģentūru un Latvijas Zvērinātiem notāriem par fondētā pensijas kapitāla mantošanu, kas tiks segti no ieņēmumiem valsts fondētās pensiju shēmas administrēšanai. Lai nodrošinātu Ministru kabineta noteikumu projektā paredzēto datu apmaiņu starp zvērinātiem notāriem un VSAA tiešsaistē, savienojot Notāru informācijas sistēmu (turpmāk – NIS) un VSAA informācijas sistēmu, nepieciešams finansējums programmēšanas darbiem 20 025 euro: 45 euro programmēšanas stundas likme (t.sk. PVN) \* 445 c/h = 20 025 euro.Programmēšanas darbos paredzēts:1) NIS savienot ar VSAA informācijas sistēmu;2) izstrādāt NIS saskarni, kas sniedz iespēju pēc mantojuma atstājēja personas koda un miršanas datuma iegūt no VSAA datus par mantojuma atstājēja fondētās pensijas kapitālu, kas pakļaujas mantošanai;3) izstrādāt NIS saskarni, kas sniedz iespēju tiešsaistē nosūtīt VSAA automatizētai apstrādei datus par taisīto mantojuma apliecību un fondēta pensijas kapitāla sadalījumu starp mantiniekiem.Viena papīra dokumenta vidējās izmaksas ir aptuveni 3,61 euro, ņemot vērā tādas izmaksu pozīcijas kā:1) tiešās izmaksas (papīra, printera un pasta izmaksas),2) administratīvās izmaksas, kurās iekļautas darbinieka darba stundu skaits, kas nepieciešams dokumentu izdrukāšanai un nosūtīšanai pa pastu, reģistrēšanai lietvedības sistēmā,3) nepieciešamais laiks dokumenta parakstīšanai.Savukārt viena elektroniskā dokumenta vidējās izmaksas varētu būt aptuveni 1 euro.Ik gadu tiek uzsāktas 12 000 mantojuma lietas, katrā lietā būtu jānoskaidro, vai mantojuma atstājējam ir mantojams pensijas kapitāls.Tas nozīmē, ka zvērināti notāri nosūtīs VSAA 12 000 pieprasījumus VSAA un saņems 12 000 VSAA atbildes.Pieņemot, ka katrā trešajā lietā būs pensijas kapitāls, kas tiks mantots, tad zvērinātiem notāriem būs jānosūta vēl 4000 vēstules VSAA ar informāciju par mantiniekiem un viņu mantojuma daļām.Kopā zvērināti notāri gada laikā varētu nosūtīt vismaz 16 000 vēstuļu VSAA, savukārt VSAA būtu jāsniedz vismaz 12 000 atbilžu zvērinātiem notāriem un lietvedībā jāapstrādā vēl 4000 paziņojumi.Ja minētie datu pieprasījumi un atbildes tiks sūtītas kaut arī elektroniski, bet elektroniski parakstītu vēstuļu formā, gadā zvērinātu notāru izmaksas būtu 16 000 euro, VSAA izmaksas – 12 000 euro, kopā - vismaz 28 000 euro.\*\* LM normatīvajos aktos paredzētajā kārtībā saskaņā ar Budžeta un finanšu vadības likuma 13.1 panta 5.punktu (VSAA ieņēmumu par valsts fondēto pensiju shēmas administrēšanu atlikumu saimnieciskā gada sākumā izmantošanai) sagatavos un iesniegs priekšlikumus apropriācijas palielināšanai 2019.gadā, lai nodrošinātu IT sistēmu pielāgošanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu Labklājības ministrijas mājas lapā internetā un lūdzot sniegt priekšlikumus līdz 2019. gada 2. maijam. |
| 2. | Sabiedrības līdzdalība projekta izstrādē | Līdz 2019. gada 2. maijam priekšlikumi nav saņemti. |
| 3. | Sabiedrības līdzdalības rezultāti | Noteikumu projekta saskaņošanas gaitā tiks izvērtēti arī citi saņemtie iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA, Latvijas Zvērinātu notāru padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc noteikumu projekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

Rucka 67021607

Sandra.Rucka@lm.gov.lv